แนวโน้มดัชนีเช้านี้พักฐานช่วงสั้น
นักวิเคราะห์ฯคาดตลาดหุ้นไทยเช้านี้พักฐานช่วงสั้นภาพโดยรวมคงแกว่งแคบคล้ายตลาดภูมิภาค
19 มิ.ย. 2555

นักวิเคราะห์ฯคาดตลาดหุ้นไทยเช้านี้พักฐานช่วงสั้นภาพโดยรวมคงแกว่งแคบคล้ายตลาดภูมิภาค
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยเช้านี้มีโอกาสที่จะพักฐานระยะสั้น เนื่องจากเมื่อวานนี้ตลาดฯได้ปรับตัวขึ้นแรงแต่ก็ไม่สามารถผ่านแนว 1,181-1,182 จุดไปได้ ดังนั้นภาพโดยรวมของตลาดฯในวันนี้คงจะแกว่งตัวในกรอบแคบ ทั้งในแดนบวก-ลบ คงจะใกล้เคียงกับตลาดหุ้นอื่นในภูมิภาคเอเชียที่มีการแกว่งตัวทั้งในแดนบวก-ลบในเช้านี้
ทั้งนี้ ประเด็นเรื่องของกรีซก็ได้รับการผ่อนคลายลงเกี่ยวกับผลการเลือกตั้งที่ออกมา แต่ก็ไม่ได้หมายความว่า วิกฤตหนี้ในยูโรโซนจะหายไป ซึ่งมองว่าการแก้ไขปัญหาหนี้ในยูโรโซนยังคงจะต้องใช้เวลาแก้ไขต่อไป ก็คงจะต้องใช้เวลาอีก 1-3 ปีข้างหน้าในการแก้ไข  พร้อมให้กรอบการแกว่งไว้ที่ 1,158-1,170 จุด